CELEX: C2006/178/30
Language: fi
Date: 2006-07-29 00:00:00
Title: Asia C-213/06 P: Valitus, jonka Euroopan jälleenrakennusvirasto (EAR) on tehnyt  9.5.2006  yhteisöjen ensimmäisen oikeusasteen tuomioistuimen (neljäs jaosto) asiassa T-471/04, Georgios Karatzoglou v. Euroopan jälleenrakennusvirasto (EAR),  23.2.2006  antamasta tuomiosta

29.7.2006   
            
            
               FI
            
            
               Euroopan unionin virallinen lehti
            
            
               C 178/19
            
         Valitus, jonka Euroopan jälleenrakennusvirasto (EAR) on tehnyt 9.5.2006 yhteisöjen ensimmäisen oikeusasteen tuomioistuimen (neljäs jaosto) asiassa T-471/04, Georgios Karatzoglou v. Euroopan jälleenrakennusvirasto (EAR), 23.2.2006 antamasta tuomiosta
   (Asia C-213/06 P)
   (2006/C 178/30)
   Oikeudenkäyntikieli: englanti
   Asianosaiset
   
      Valittaja: Euroopan jälleenrakennusvirasto (EAR) (edustajat: asianajajat S. Orlandi, A. Coolen, J.-N. Louis ja E. Marchal ja asiamies K. Niafas)
   
      Muu osapuoli: Georgios Karatzoglou
   Vaatimukset
   Valittaja vaatii, että yhteisöjen tuomioistuin
   
               —
            
            
               kumoaa yhteisöjen ensimmäisen oikeusasteen tuomioistuimen neljännen jaoston asiassa T-471/04, Georgios Karatzoglou v. Euroopan jälleenrakennusvirasto (EAR), 23.2.2006 antaman tuomion kokonaisuudessaan
            
         
               —
            
            
               ratkaisee asian itse
            
         
               —
            
            
               hylkää kumoamiskanteen EAR:n 26.2.2004 tekemästä päätöksestä, jolla ensimmäisessä oikeusasteessa kantajana olleella asianosaisella ollut väliaikaisen toimihenkilön sopimus sanottiin irti
            
         
               —
            
            
               velvoittaa ensimmäisessä oikeusasteessa kantajana olleen ja valitusasiassa vastaajana olevan asianosaisen korvaamaan valitusasiasta aiheutuvat oikeudenkäyntikulut.
            
         Oikeudelliset perusteet ja pääasialliset perustelut
   Valittaja väittää, että ensimmäisen oikeusasteen tuomioistuin teki oikeudellisen virheen, kun se luokiteltuaan vastaajan tekemän sopimuksen toistaiseksi voimassa olevaksi työsopimukseksi katsoi, että Euroopan jälleenrakennusvirasto (jäljempänä EAR) saattoi irtisanoa kyseisen sopimuksen ainoastaan kahdessa tilanteessa, eli kun EAR:n toiminta vähenee tuntuvasti tai kun se päättyy, mikä valittajan mukaan merkitsee käytännössä sitä, että sopimusta oli pidettävä määräaikaisena työsopimuksena, jonka kesto riippui kyseisistä irtisanomisperusteista.
   Valittaja väittää lisäksi, että ensimmäisen oikeusasteen tuomioistuin teki oikeudellisen virheen antaessaan tällaisen ratkaisun, koska neuvoston asetuksessa N:o 2667/2000 (1), jossa säädetään EAR:n toimintasäännöistä, kielletään EAR:ää tekemästä tuollaista sitoumusta, koska se on velvollinen rajoittamaan palvelukseen ottamansa henkilöstön määrän siihen, mikä on EAR:n kehittyvien tarpeiden kannalta ehdottomasti tarpeen.
   Valittaja väittää lopuksi, että mikäli EAR oli luonut perustellun luottamuksen siihen, että se irtisanoisi vastaajan sopimuksen ainoastaan toimintansa tuntuvan vähenemisen erityistilanteessa, tällainen luottamus on lainvastainen siihen velvoitteeseen nähden, joka johtuu Euroopan yhteisöjen muuhun henkilöstöön sovellettavista palvelussuhteen ehdoista ja EAR:n perustamista ja toimintaa koskevista neuvoston asetuksista.
   
      (1)  EYVL L 305, 7.12.2000, s. 7–10